Mi Acèh yaiku mi khas Acèh kang rasané pedhes lan dimasak nganggo bumbu mirunggan khas Acèh. Mi kang padatan dianggo yaiku mi kuning gedhé, jinising mi hokkian. Mi diracik kanthi cara kang prasaja, mung mi kuning kang digawé saka gandum, janganan, lan bumbu. Bumbu mi Acèh padatan digawé saka brambang, bawang, lombok abang, kunir, jinten, mrica, jahe, tumbar, kacang brol goreng, miri, klapa kang disangan, lan lada kang dialusake. Dijangkepi karo irisan tomat, unclang, daging kang diiris tipis-tipis, sarta tauge. Duduhe wernane abang, nyemek, kenthel kaya lo mi. Mi Acèh disuguhake bareng karo irisan timun, brambang, lombok rawit, lan emping goreng. Bisa uga nganggo kacang goreng, bawang goreng, cuka, lan jeruk nipis.